இனிக் கனவு பார்க்கிலேன்

இனிக் கனவு பார்க்கிலேன் எசேக்கியல் காளியப்பன் மழையாக வந்துநான் மனத்துளே இறங்குவேன்! -மண்ணென ஏன்விழுந்தாய்?! விளையாடும் தென்றலாய் கிளையாட்டி வருகிறேன்! -வேரொடும் ஏன்சரிந்தாய்?! குளிரூட்டும் மலருடன் கொடியெனப் படருவேன்;! -குடைசாய்ந்து கருகினாய்,ஏன்?! தெளிவான எண்ணமும் திடமான நெஞ்சமும்! -தெரியாது சென்றமா னே! கோடையில் மழையெனக் கொட்டுவாய் என்றுநான்! -கொண்டதும் பகற்கன வே! மேடையில் மாலையாய் மேல்விழு வாயென! -மிக,நினைத் ததும்கன வே! ஓடையில் உன்னொடும் உருண்டதாய் என்னுளே! -உணர்ந்த்தும் பொய்க்கன வே! பாடையில் மாலையாய் வந்து,நீ விழுவதாய்ப்! -பார்க்கிலேன் இனிக்கன வே